cyanic-selkie/wikianc huggingface dataset:
Päihde
Historia
Nykyisin monet päihteet ovat levinneet laajalle kautta maailman. Entisaikoina jokaisella maailmankolkalla oli omat päihteensä, joihin käytettäviä kasveja tai sieniä alueella kasvoi. Euroopassa suosittiin 1000 vuotta sitten alkoholijuomia kuten hunajaviiniä, olutta ja viiniä. Lähi-idässä käytettiin kahvia ja khatia. Siperiassa päihteenä käytettiin punakärpässientä, Itä-Aasiassa nautittiin teetä, efedraa ja riisiviiniä, Keski-Aasiassa oopiumia, Etelä-Aasiassa kannabista ja betelpähkinää, Indonesiassa betelpippuria, Polynesiassa kavaa, Pohjois-Amerikassa tupakkaa ja meskaliinikaktusta sekä Latinalaisessa Amerikassa ayahuascaa, psilosybiinisieniä, kokalehtiä, kaakaota ja olutta.
Käytön syitä
Jotkut käyttävät päihteitä tietoisesti niiden hyötyvaikutusten vuoksi. Tietyt päihteet voivat auttaa pysyttelemään valveilla, keskittymään, tai ajattelemaan luovasti. Yleisin henkisen suorituskyvyn parantamiseksi käytettävä piriste on kahvi, joka sisältää kofeiinia. Kestävyysurheilijat ovat käyttäneet piristeitä kuten kokaiinia ja amfetamiinia jo 1800-luvulta alkaen. Sotilaat, juhlijat ja muut yöllä valvovat henkilöt saattavat käyttää piristeitä pysyäkseen valveilla. Vaativilla elämänaloilla kuten sodassa, katurikollisudessa tai talouselämän huipulla toimivat ihmiset voivat käyttää piristeitä selvitäkseen psykologisesta stressistä. Opiskelijat, sotilaat ja rekkakuskit ovat käyttäneet stimulantteja kuten Ritalinia ja modafiniilia. Ampujat ovat hakeneet lisää suorituskykyä rauhoittavista ja kättä vakauttavista aineista kuten alkoholista ja beetasalpaajista. Jotkut muusikot, taiteilijat ja tieteilijät ovat käyttäneet kannabista ja psykedeelejä parantaakseen luovuuttaan. Jotkut käyttävät psykedeelejä oman psykologiansa tutkimiseen. Psykedeelejä käytetään myös enteogeeneina uskonnollisissa ja rituaalisissa yhteyksissä. Tällöin päihteestä etsitään merkityksellisiä tai mystisiä kokemuksia.
Päihteitä käytetään usein sosiaalisissa tilanteissa toisten ihmisten läsnä ollessa, sillä monet päihteet aiheuttavat estojen höltymistä ja puheliaisuutta. Tietyt päihteet voivat toimia käyttäjilleen identiteetin tunnuksena. Alkoholin tai jonkin nuorten ryhmässä käytetyn huumeen käytöstä kieltäytyminen voi johtaa ulkopuolisuuden tunteeseen.
Jotkut nauttivat päihteiden käyttöön liittyvästä riskistä. Joillekin on kehittynyt riippuvuus johonkin päihteeseen, jolloin sen käytön jatkamisen syynä on välttää vieroitusoireita.
Luokittelu
thumb|350px|Erilaisia päihteitä: 1. [[kokaiini 2. crack 3. metyylifenidaatti (Ritalin) 4. efedriini 5. MDMA (ekstaasi) 6. meskaliini 7. LSD 8. psilosybiinisieni (huurumadonlakki) 9. Mazatecinsalvia 10. difenhydramiini (Benadryl) 11. punakärpässieni 12. Tylenol 3 (sisältää kodeiinia) 13. kodeiini 14. tupakka 15. bupropioni (Zyban) 16. kannabis 17. hasis]] Professori David Nutt luokittelee päihteet neljään pääluokkaan.
M/S Holmia
Palvelus
Alus asetettiin 7. huhtikuuta 1971 Uudestakaupungista ja Turusta Norrtäljeen olevalle reitille. Se myytiin helmikuussa 1973 Singaporeen Internationel Chartering Cooperationille, joka vaihtoi aluksen nimeksi ADS Meteoriksi. Alus siirrettiin 25. helmikuuta operoitavaksi P&O Ferriesille, joka asetti sen Heyshamin ja Belfastin väliselle reitille. Alus rekisteröitiin Meteor Reederei und Schiffsfahrts GmbhH KG:lle Singaporeen vuonna 1974.
Alus myytiin syyskuussa 2000 panamalaiselle Marine Express Inc:lle, joka antoi sille nimen Caribbean Express. Alus lähti 27. syyskuuta Birkenheadistä, mutta se sai konerikon Biskajanlahdella. Se makasi Santanderissa odottaen varaosia. Alus myytiin Phnom Pehniin Kambodžaan Cadre-varustamolle, joka kastoi aluksen Expressiksi. Se myytiin Intiaan romutettavaksi vuonna 2009.
Pustoperä
Liikenne, talous ja palvelut
Seudun pääelinkeino on maatalous. Suurimmat yritykset ovat maidon tuotantoon erikoistunut Agro-Baltin karjatila ja Neiman lihanjalostuslaitos. Kunnassa toimii 21 yksityistä maatilaa. Laukaanjoella Poretšjessa on kalankasvattamo. Muita työnantajia ovat erilaiset julkiset ja yksityiset palvelut. Niihin kuuluvat lastentarha, keskikoulu, kulttuuri- ja vapaa-ajankeskus kirjastoineen, lääkintäasema, posti, pankki ja joukko kauppoja.
John McFarland
Junioriura
Huhtikuussa 2011 McFarland teki kolmivuotisen tulokassopimuksen Florida Panthersin kanssa. Hän siirtyi kaudeksi 2011–2012 vielä OHL:ään. Tammikuussa 2012 Saginaw Spirit kauppasi hänet Ottawa 67’siin vaihdossa David Perkliniin ja kesän 2014 neljännen kierroksen varausvuoroon. McFarlandin kausi päättyi kuitenkin helmikuussa leikkaushoitoa vaatineen olkapäävamman vuoksi.
Louis MacNeice
Louis MacNeice (1907 Belfast, Pohjois-Irlanti – 1963 Lontoo, Britannia) oli irlantilais-brittiläinen kirjailija.
Suomennettuja runoja
Lisäksi suomennoksia MacNeicen runoista on antologiassa: Tuomas Anhava, Minä kirjoitan sinulle kaukaisesta maasta, Helsinki: Otava 2003 ISBN 951-1-18638-8
John McFarland
Ammattilaisura
Elokuussa 2018 McFarland teki vuoden mittaisen AHL-sopimuksen Bakersfield Condorsin kanssa. Hän osallistui samana syksynä myös Edmonton Oilersin harjoitusleirille. McFarland pelasi kaudella 2018–2019 yhdeksän AHL-ottelua sekä kymmenen ottelua ECHL-joukkue Wichita Thunderissa, kunnes helmikuussa 2019 hän ilmoitti lopettavansa pelaajauransa.
Heroiini
Heroiini eli diasetyylimorfiini (myös diamorfiini) on oopiumiunikosta saatavasta morfiinista tai kodeiinista edelleen jalostettu voimakas puolisynteettinen opioidi, joka lievittää kivuntunnetta tehokkaasti jo pienellä annostuksella. Heroiinia käytetään siksi voimakkaana kipulääkkeenä, mutta joissain maissa käytetään sen sijaan morfiinia tai muita voimakkaita opioideja. Heroiini on morfiinin 3,6-diasetyyliesteri, joka metabolisoituu elimistössä morfiiniksi. Valkoinen kiteinen muoto, joka yleensä mielletään ”puhtaaksi heroiiniksi” on yleensä hydrokloridisuola: diasetyylimorfiinihydrokloridi (C21H23NO5.HCl). Heroiini on lähes kaikissa maissa luokiteltu huumausaineeksi. Se on kaksi kertaa morfiinia voimakkaampaa, mutta huumausainekäytössä heroiini ei ole välttämättä puhtaassa muodossaan.
Käytön yleisyyden vaihtelut
Suomessa heroiinin saatavuus heikkeni 2000-luvun alun jälkeen, koska Afganistanin sota heikensi oopiumtuotantoa. Buprenorfiinia alettiin käyttämään korvaavana aineena. Kun heroiinin saatavuus palautui, käyttäjät eivät vaihtaneet buprenorfiinia heroiiniin ja heroiinimarkkinat eivät palautuneet entiselle tasolleen. Vuonna 2000 Suomessa kuoli 63 ihmistä heroiiniin, vuonna 2005 enää kolme.
Valmistus
thumb|center|800px|Heroiinin valmistus oopiumista.
Lääketieteellinen käyttö
Britanniassa heroiinia käytetään vahvana kipulääkkeenä, jolloin se kulkee nimellä diasetyylimorfiini. Sitä voidaan ruiskuttaa rasvakudokseen, lihakseen, selkäytimeen tai potilas voidaan laittaa tiputukseen. Sitä voidaan käyttää jos kyseessä on akuutti kipu, kuten vakava fyysinen trauma, sydäninfarkti, leikkauksen jälkeinen kipu tai krooninen kipu mukaan lukien syövän loppuvaihe tai muu kuolemaan johtava sairaus. Muissa maissa morfiinin tai muiden vahvojen opioidien käyttö on yleisempää edellä kuvatuissa tilanteissa.
Vuonna 2005 Britanniassa oli diasetyylimorfiinin toimituskatko, joka johtui Britannian diasetyylimorfiinin päätoimittajan ongelmista. Tämän vuoksi monet sairaalat alkoivat käyttää morfiinia diasetyylimorfiinin sijaan. Monelle sairaalalle tämä käytäntö jäi voimaan, vaikka toimituskatko saatiinkin korjattua.
Suomessa heroiinia käytettiin lääkkeenä 1950-luvun alkuun saakka. Heroiinia sai reseptilääkkeenä suhteellisen helposti ja se oli hyvä lääke mm. hengitystievaivoihin. Esimerkiksi Pulmo-yskänlääke sisälsi heroiinia. Lisäksi heroiini oli halpaa mikä sopi hyvin pula-ajan Suomelle. Vuonna 1946 Suomessa kulutettiin reseptilääkkeinä 99 kiloa heroiinia, enemmän kuin kaikissa muissa Pohjoismaissa yhteensä.
Robert Moreno
Alkuvaiheet
Toimittuaan skouttina Barcelonassa kaudella 2010–2011, Moreno aloitti yhteistyön Luis Enriquen kanssa ja toimi hänen apuvalmentajanaan Romassa (2011–2012), Celta Vigossa (2013–2014) ja Barcelonassa (2014–2017). Kauden 2017–2018 hän toimi Juan Carlos Unzuén apuvalmentajana Celtassa, kunnes palasi jälleen Luis Enriquen apuvalmentajaksi Espanjan maajoukkueeseen vuonna 2018.
Megavisa
Megavisaa esitettiin Kolmoskanavan aikoihin maanantaisin, keskiviikkoisin ja perjantaisin. Vuonna 1993 MTV3-kanavan aloittaessa Megavisan lähetyspäivät olivat maanantai, tiistai ja keskiviikko vuoden 1994 loppuun saakka. Vuonna 1995 lähetyspäivät siirtyivät torstaihin ja perjantaihin, kun alkuvuodesta 1995 saman tuotantoyhtiön tekemä visailuohjelma Noppapotti tuli MTV3:n ohjelmistoon. Megavisan viimeinen ohjelma esitettiin toukokuussa 1995. Ohjelmaa kuvattiin Viking Linen aluksilla, ensin M/S Isabellalla ja myöhemmin M/S Cinderellalla.
Ródos (kaupunki)
Antiikin Rhodos
Ródoksen saari, antiikin aikaisessa nimimuodossa Rhodos, sijaitsi lähellä Lähi-itää ja Vähää-Aasiaa merkittävien kauppareittien varrella itäisellä Välimerellä, minkä ansiosta saaresta kehittyi jo antiikin ajalla tärkeä kaupallinen keskus ja merivalta. Rhodoksen kaupunki perustettiin saaren pohjoiskärkeen vuonna 408 eaa., ja nimettiin saaren mukaan. Kaupunki perustettiin saaren vanhojen kaupunkien Lindoksen, Ialysoksen ja Kameiroksen yhteisestä sopimuksesta. Perustamiseen päädyttiin, koska vanhojen kaupunkien satamat eivät enää kyenneet hoitamaan kasvanutta merenkulkua ja kaupankäyntiä. Rhodoksen kaupungissa oli kolme suurikokoista luonnonsatamaa, jotka ratkaisivat ongelmat. Lisäksi kaupungin sijainti oli edullinen myös siksi, että saaren ohittaneet laivat saattoivat pysähtyä sen satamissa riippumatta siitä, kumman puolen rannikkoa pitkin ne kulkivat.
Port of Spain
Port of Spain on Trinidad ja Tobagon pääkaupunki. Se sijaitsee Trinidadin saaren länsirannikolla Parianlahden rannalla. Kaupungin asukasluku vuoden 2011 väestönlaskennassa oli 37 074. Suurkaupunkialueella asuu noin 280 000 ihmistä.
Ossian Wuorenheimo
Ura
Vetäydyttyään valtiollisesta toiminnasta Wuorenheimo keskittyi liikealalle. Hän toimi Palovakuutusosakeyhtiö Pohjolan johtokunnan puheenjohtajana vuosina 1891–1895, Jämsänkoski Oy:n toimitusjohtajana 1907–1917 ja Henkivakuutusyhtiö Salaman hallintoneuvoston puheenjohtajana 1912–1917. Hän oli myös Kansantaloudellisen Yhdistyksen puheenjohtaja 1896–1898.
Muuta
Wuorenheimo on haudattu sukuhautaan Helsingin Hietaniemen hautausmaan vanhalle alueelle.
Euroopan unionin kilpailuoikeudellinen kanne Microsoftia vastaan
Alustava valitus
Vuonna 1993 Novell väitti Microsoftin haittaavan kilpailijoidensa toimintaa. Valitus keskittyi sen aikaisiin lisensointikäytäntöihin, joiden mukaan Microsoft oli oikeutettu royalti-maksuun jokaisesta myydystä tietokoneesta riippumatta siitä, oliko tietokoneessa mukana Windows-käyttöjärjestelmä vai ei. Vuonna 1994 Microsoft lopetti osan käytännöistään.
Muut tutkimukset
Toukokuussa 2008 EU ilmoitti ryhtyvänsä tutkimaan Microsoft Officen käyttämän OpenDocument-tiedostomuodon yhteensopivuutta.
Keihäslehdet
Keihäslehdet (Anubias) on märkien paikkojen kasvisuku. Monia lajeja pidetään akvaariokasveina.
Furuhjelm
Suvun suomalaisia jäseniä
Kansanvalistaja ja kirjailija Maria Furuhjelm (1846–1916) kuului sukuun avioliiton kautta, sillä hän oli naimisissa Evon metsäopiston opettaja Emil Johan Furuhjelmin kanssa.
Markku Hyvärinen (jalkapalloilija)
Markku Hyvärinen (11. huhtikuuta 1943 Kuopio – 17. toukokuuta 2021 Kuopio ) oli suomalainen maajoukkuejalkapalloilija ja kahteen otteeseen myös Kuopion Palloseuran valmentaja puolen kauden ajan (23. toukokuuta 1989 lähtien kauden loppuun asti, jolloin toimi yhdessä Olavi Rissasen kanssa ja 16. syyskuuta 1992 lähtien kauden loppuun asti, jolloin jakoi urakan Jouni Jäntin kanssa).
Rongerik
Aiemmin marshallinsaarelaiset uskoivat, että atollilla kummittelee. Sen vuoksi se on ollut aina asumaton.
Chíos (kunta)
Kunnan osat
Vuoden 2011 kuntauudistuksesta lähtien Chíoksen kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Sunrise (yhtiö)
Historia
Talousvaikeuksiin ajatuneesta Mushi Productionista irtaantuneet työntekijät perustivat yrityksen vuonna 1972 nimellä Yūgenkaisha Sunrise Studio. Seitsemään perustajajäseneen kuuluivat Mushi Producitionin tuotanto- ja myyntiosaston Yoshikatsu Kishimoto, Masanori Itō, Eiji Yamaura, Yasuo Shibue, Masami Iwasaki ja Harumi Numamoto. Alussa yhtiö oli varaton, mutta samana vuonna Mushi Productionin äänipuolesta vastannut Tōhoku Shinsha saatiin sijoittamaan yritykseen, ja yhdessä Sunrisen perustajien panoksen kanssa perustettiin Kabushikigaisha Sōeisha. Työt jaettiin kahden yrityksen välillä niin, että Sōeisha hoitin myynnin ja toimintasuunnitelmat Sunrise Studion vastatessa varsinaisesta animaation valmistamisesta. Tuohon aikaan suunnittelu- ja kehityshenkilöstö oli kummankin yrityksen palkkalistoilla, mutta koska Sōeisha oli Tōhoku Shinshan tytäryhtiö, on tuon ajan Sunrise-tuotantojen tekijänoikeuksien haltijaksi merkitty Tōhoku Shinsha.
Sunrise oli alun alkaen hallintoportaan ympärille keskittynyt yritys. Mushi Production teki konkurssin vuonna 1973, ja tästä viisastuneen Sunrisen johtoporras kiinnitti erityistä huomiota ei vain animaation tuottamiseen, vaan myös kulujen alentamiseen alihankkijoita käyttämällä sekä lelumyyntiin tuoton maksimoimiseksi. Syynä oli myös se, että katsottiin, ettei köyhä tuotantoyhtiö voi selvitä suurista henkilöstökuluista. 1970-luvulla Sunrisen maksamia esiintymis- ja storyboard-korvauksia sanottiin alan matalimmiksi, eikä se siksi ollut erityisen hyvän työpaikan maineessa animaattorien keskuudessa.
Vuonna 1985 Sunrise alkoi valmistaa OVA-videoita. Täysin alkuperäisiä tuotantoja oli kuitenkin vähän: useimmat Sunrisen OVAt olivat Sōkōkihei Votomsin kaltaisia televisiosarjoina suosioon nousseiden teosten jatko-osia tai Kikōryōhei Mellowlinkin kaltaisia spinoff-minisarjoja.
Mecha-suunnittelijoita
<br style="clear: left;" />
Hortan piiri
Hortan piirin pääkaupunki oli Horta. Portugalin perustuslain uudistus vuonna 1976 poisti Azorien jakautumisen piireihin, eikä Hortan piiriä ole käytetty virallisissa yhteyksissä sen jälkeen.
Saksan demokraattisen tasavallan kansanarmeija
Asevoimat perustettiin 1956 vastavoimaksi Saksan liittotasavallan Bundeswehrille. NVA:n perusta luotiin jo vuonna 1952, kun sen edeltäjä Kasernierte Volkspolizei (KVP) muodostettiin. Volkspolizein merellisestä osasta muodostettiin Kansanarmeijan merivoimat, joka sai vuonna 1960 virallisen nimensä Kansanlaivasto.
Kansanarmeijan aseistus oli pääasiassa lähtöisin Neuvostoliitosta, ja se muodosti Neuvostoliiton etulinjan joukkojen kanssa ensimmäisen aallon mahdollisessa hyökkäyksessä Natoa vastaan. Se oli Varsovan liiton jäsenien parhaiten aseistettu armeija Neuvostoliiton jälkeen.
Euroopan maantiede
Pinnanmuodot
Euroopan korkeimmat vuoret sijaitsevat Kaukasuksella, mikäli käytetään yleisintä määritelmää maanosan rajoista. Kaukasuksen korkein huippu Elbrus (5 642 m) sijaitsee vuoriston Euroopanpuoleisessa osassa. Länsi-Euroopan korkeimmat huiput ovat Alpeilla (Mont Blanc 4 808 m).
Katso myös
Европа
Dillon Simpson
Dillon Simpson (s. 10. helmikuuta 1993 Edmonton, Alberta) on kanadalainen jääkiekkoilija, joka on pelannut heinäkuusta 2018 lähtien Columbus Blue Jacketsin organisaatiossa. Hän on Edmonton Oilersin neljännen kierroksen varaus numero 92 vuodelta 2011.
Banksiat
Banksiat (Banksia) on proteakasvien (Proteaceae) heimoon kuuluva australialainen kasvisuku. Siihen kuuluu noin 170 eri lajia puita ja pensaita. Suku on nimetty englantilaisen kasvitieteilijän Joseph Banksin mukaan.
Brian Rafalski
NHL-ura
Rafalski allekirjoitti NHL-sopimuksen vapaana agenttina 7. toukokuuta 1999 New Jersey Devilsin kanssa. Hän oli 26-vuotias kauden 1999–2000 alkaessa, eli melko vanha tulokkaaksi, mutta hänellä oli kokemusta Euroopan parhaista sarjoista. Rafalski osoitti tulokaskaudellaan olevansa valmis NHL:ään tekemällä tehot 5+27=32. Hänellä oli iso rooli joukkueessa, kun Devils voitti Stanley Cupin keväällä 2000.
Crichton-Vulcan
Ab Crichton-Vulcan Oy oli turkulainen telakkateollisuutta harjoittanut yhtiö, joka perustettiin vuonna 1924. Yritys perustettiin kahden turkulaisen telakkayhtiön yhteenliittymänä: Aurajoen länsirannalla sijainneen A. B. Crichtonin ja sitä vastapäätä joen itärannalla olleen Ab Vulcan Oy:n.
Ab Crichton
Vapaaherra Carolus Wrede kutsuttiin 1916 Ab Crichtonin johtokunnan puheenjohtajaksi. Hänestä tuli 1922 Crichtonin toimitusjohtaja, mutta Wrede jätti 1924 Crichtonin toimitusjohtajuden.
Ab Crichton-Vulcan Oy
Crichton ja Vulcan yhdistyivät keväällä 1924. Uuden yhtiön toimitusjohtajaksi valittiin Allan Staffans Vulcanilta.
thumb|250px|[[Vetehinen (sukellusvene)|Vetehinen, Vesihiisi ja Iku-Turso rakenteilla rinnakkain Crichton-Vulcanin telakalla.]] thumb|250px|CV707 eli [[Sukellusvene Vesikko|Vesikko museoituna Suomenlinnassa.]] thumb|250px|[[Panssarilaiva Väinämöinen.]]
Yrityskaupan jälkeen Staffans jatkoi edelleen telakan johdossa. Vuonna 1931 Suomi ja Neuvostoliitto solmivat kauppasopimuksen ja erinomaisesti venäjää puhunut Staffans sai myytyä 1930-luvulla kaikkiaan 29 laivaa Neuvostoliittoon. Suurin osa laivoista oli erilaisia hinaajia mutta kaksi viimeistä olivat isoja rahtialuksia. Telakalla investoitiin koko 1930-luvun ajan rakennusalustoihin, nostureihin, halleihin, valimoon ja joen itärannalle telakan alajuoksun puolelle rakennettuun kuivatelakkaan.
Kone- ja Siltarakennuksen osti Wilhelm Wahlforssin johtama Ab Wärtsilä Oy vuonna 1935. Tätä pidettiin vuosikymmenen merkittävimpänä yrityskauppana; sen tuloksena muodostui Suomen oloissa ennennäkemättömän mahtava teräs- ja koneteollisuusyhtymä.
Jan Krzysztof Bielecki
Bielecki luennoi taloustiedettä Gdanskin yliopistossa vuodesta 1973, mutta hänet erotettiin kommunisminvastaisten puheiden takia. Hän tutustui Solidaarisuus-liikkeeseen ja liittyi sen keskeisten hahmojen taloudelliseksi neuvonantajaksi. Vuosina 1993–2003 Bielecki edusti Puolaa Lontoossa Euroopan kehityspankin johtokunnassa.
Vuosina 2003–2010 Bielecki johti Pekao-pankkia, joka fuusioitui italialaisen UniCredito-pankkikonsernin kanssa ja kasvoi näin Puolan suurimmaksi rahoituslaitokseksi ja merkittäväksi yhteiskunnalliseksi tekijäksi.
Judas Priest
Judas Priest teki kaupallisen läpimurtonsa 1980-luvun studioalbumillaan British Steel (1980) ja Screaming for Vengeance (1982). Rob Halford erosi yhtyeestä vuonna 1992, minkä seurauksena myös Judas Priest vetäytyi tauolle. Yhtye teki paluun vuonna 1997 uuden laulajansa, Tim Owensin kanssa studioalbumin Jugulator merkeissä. Jugulator ja seuraava albumi Demolition eivät kuitenkaan menestyneet odotetulla tavalla ja Halford teki paluun yhtyeeseen vuonna 2003. Sittemmin Judas Priest on julkaissut neljä studioalbumia, Angel of Retributionin vuonna 2005, Nostradamuksen vuonna 2008, Redeemer of Soulsin vuonna 2014 sekä Firepowerin vuonna 2018.
Yhtyeen vaikutus metallimusiikkiin, varsinkin uuden aallon brittimetalliin ja varhaiseen thrash metaliin on ollut suuri. Judas Priestiä pidetäänkin yhtenä metallimusiikin merkittävimmistä yhtyeistä kautta aikojen.
Suuri itsemurhakohu (1990)
Kyseenalaiseksi väitteet teki vielä se, että kohuttu kappale ei ole edes Priestin omaa tuotantoa, vaan heidän cover-versionsa Spooky Tooth -yhtyeen sävellyksestä. Rob Halford kertoi oikeudessa ”do it” -äänen johtuvan hänen käyttämästään laulu- ja etenkin hengitystekniikasta – samanlaisesta, jota muun muassa Elvis Presley käytti. Sanojensa tueksi Halford antoi paikan päällä myös ääninäytteitä. Lisäksi Judas Priest pystyi osoittamaan oikeudessa, että muissakin sen kappaleissa on takaperin soitettuna tahattomia, älyttömän kuuloisia ja merkityksettömiä lauseita.
Rob Halfordin paluu (2003–)
Rob Halford palasi yhtyeeseen vuonna 2003. Samana vuonna Judas Priest alkoi työstää laajaa, koko yhtyeen uran kattavaa kokoelmaa, joka julkaistiin vuonna 2004 nimellä Metalogy. Vuonna 2005 julkaistiin albumi Angel of Retribution, jota tukevalla kiertueella Judas Priest vieraili kolmella jäähallikeikalla Suomessa: Oulu, Tampere ja Helsinki Hartwall Arena.Albumi oli ilmestyessään Suomen virallisen listan 3.
Mustat sotnjat
Mustat sotnjat
Ensimmäiset mustien sotnjien edeltäjät syntyivät vuonna 1900 Pietarissa. Tällöin perustettiin "Pyhä prikaati" (Svjaštšennaja družina", Священная дружинa) ja "Venäjän kokous" ("Russkoje sobranije", Русское собрание). Varsinaiset mustat sotnjat syntyivät vastareaktiona vuoden 1905 vallankumoukselle sen aikana ja jälkeen. Mustat sotnjat olivat vaikutusvaltansa huipulla vuosina 1905–1907, jolloin heillä oli monia järjestöjä ja he julkaisivat omia sanomalehtiään. Merkittävimpiä Mustien sotnjien järjestöjä olivat muun muassa "Venäjän kansan liitto" (Союз русского народа, Sojuz russkogo naroda) Pietarissa, "Arkkienkeli Mikaelin liitto" (Sojuz Mihaila Arhangela), "Yhtyneiden aatelisten neuvosto" (Soviet obedinennogo dvorjanstva), "Venäläisten liitto", "Venäläinen monarkistinen puolue", "Aktiivinen kamppailu vallankumousta vastaan" Moskovassa ja "Valkoinen kaksipäinen kotka" Odessassa.
James Herriot
Kirjat
Herriotin nimeä käytetään yleisesti turistien saamiseksi Thirskiin. Paikallisilla on The World of James Herriot -niminen museo (osoitteessa 23 Kirkgate) sekä baari nimeltään Darrowby Inn. Monet vastaanoton alkuperäisistä tarvikkeista on Yorkshiren maatalousmuseon kokoelmissa Yorkin Murtonissa.
Martti Järvinen
Martti Johannes Järvinen (12. joulukuuta 1938 Tampere – 1. syyskuuta 2014 ) oli suomalainen näyttelijä.
Ice Cube
Ice Cube (oikealta nimeltään O’Shea Jackson, s. 15. kesäkuuta 1969 ) on yhdysvaltalainen rap-artisti ja näyttelijä. Hän aloitti uransa 1980-luvun jälkipuoliskolla gangsta-rap-yhtyeessä N.W.A., josta hän siirtyi vuonna 1989 menestyksekkäälle soolouralle. Hänen musiikkiuraansa ovat värittäneet hänen provokatiivisten sanoitustensa aiheuttamat kohut. Ice Cube teki näyttelijädebyyttinsä vuoden 1991 elokuvassa Boyz n the Hood – kulman kundit, ja ensimmäisten sooloalbumiensa jälkeen hän alkoi keskittyä musiikin julkaisemisen lisäksi elokuvauraansa. Hän on toiminut sittemmin myös käsikirjoittajan, tuottajan ja ohjaajan roolissa.
John Conduitt
Conduitt avioitui Catherine Bartonin kanssa, jonka setä oli Isaac Newton. Conduit oli Newtonin harras ihailija, ja hän teki paljon muistiinpanoja Newtonin myöhäisistä vuosista ja luetteloi ja järjesti tämän asiapapereita. Conduitt seurasi Newtonia Royal Mintin johtajana vuonna 1727, mutta hän oli käytännössä hoitanut tehtäviä jo vuodesta 1722. Condruittin ainut tytär avioitui Portsmouthin ensimmäisen jaarlin vanhimman pojan kanssa, jolloin heidän pojastaansa tuli Portsmouthin toinen jaarli. Hänen kauttaan Newtonin jälkeenjääneet paperit periytyivät Portsmouthin suvulle, joka lahjoittin ne myöhemmin Cambridgen yliopiston kirjastolle.
Sulo Saarits
Ura
Saarits oli Suomen tunnetuimpia kirkkolaulajia. Hän toimi kanttorina Merikarvialla vuosina 1938–1942, Forssassa vuosina 1942–1947, Tampereella vuosina 1947–1951 ja Helsingissä vuosina 1951–1974. Vuosina 1955–1979 hän toimi päätyönsä ohella laulunopettajana Sibelius-Akatemiassa. Saarits lauloi useana vuonna Jeesuksen osan Johann Sebastian Bachin Matteus-passion esityksissä ja oli solistina Ylioppilaskunnan Laulajien Yhdysvaltain-matkalla vuonna 1953. Saaritsin laulama ja Tauno Äikään säestämä Taas kaikki kauniit muistot on vuodesta 1955 perinteisesti soinut Yleisradiossa Joulurauhan julistuksen radioinnin jälkeen.
Pesäpallon suomensarja 2009
Pohjoislohko
Kiiminki, Hamina, Helsinki ja Vaasa voittivat lohkonsa play off -otteluiden jälkeen. Nousukarsinnoissa Vaasa ja Hamina nousivat Ykköspesikseen.
Polvinivel
Nivelsiteet
thumb|Oikean polven nivelsiteet ulkopuolelta. thumb|Oikean polven nivelsiteet sisäpuolelta. Polven nivelsiteet ovat erittäin vahvat. Niiden tehtävä on pitää reisiluu ja sääriluu aloillaan, sillä nivelpinnat eivät yksinään siihen pysty. Polven nivelpussiin liittyy useita vahvistavia jänteitä ja nivelsiteitä.
Via Sublacensis
Via Sublacensis oli roomalainen tie, joka kulki Samniumissa Italiassa. Se erkaantui Via Valeriasta lähellä Variaa ja johti Sublaqueumiin, jossa sijaitsi keisari Neron huvila eli Villa Sublacensis.
Polvinivel
Vaivat
Polvilumpio voi mennä sijoiltaan tai nivelkierukka rikkoutua, mikä aiheuttaa nivelnesteen määrän lisääntymisen. Mediaalinen kollateraalinen nivelside voi vaurioitua etenkin urheilusuorituksessa. Polviniveltä voivat vaivata myös nivelrikko ja nivelreuma.
Eizan-rautatiet
Linjat
Eizan-rautatiet liikennöi kahta rautatielinjaa, joista Eizan-päälinja johtaa Kioton keisarillisen palatsin koillispuolella sijaitsevalta Demachiyanagin rautatieasemalta Hieivuoren juurelle ja Kurama-linja Takaragaiken rautatieasemalta pohjoiseen Kuraman kylään. Lähes kaikki Kurama-linjan junat jatkavat Takaragaikesta Eizan-päälinjaa pitkin Demachiyanagiin saakka. Demachiyanagista on vaihtoyhteys Keihan-rautateiden linjoille. Eizan-päälinjan toiselta pääteasemalta Yase-Hieizanguchista on sen sijaan yhteys Hieivuorelle nousevaan Eizan-funikulaariin ja Eizan-riippuköysirataan, joita liikennöi Keifuku-rautatiet. Yase-Hieizanguchista on myös bussiyhteyksiä Ōharan alueelle.
Italian parlamenttivaalit 2018
Mielipidetiedustelut
[[Tiedosto:OpinionPollingItalyGeneralElection2018.png|750px|center|thumb|
Filippiinienmuurahaiskäpy
Levinneisyys ja elintavat
Filippiinienmuurahaiskäpyä tavataan Filippiineiltä Palawanista ja Calamiansaarilta sekä muutamilta pienemmiltä saarilta kuten Apulitilta. Lajin elinympäristöä ovat monentyyppiset alankojen metsät, mutta sitä voidaan tavata myös ruoho- ja maatalousmailta. Laji on yöaktiivinen ja viettää päivät maakäytävässä, kivien alla tai ontossa puussa. Se liikkuu tyypillisesti yksinään ja ravintonaan se syö muurahaisia ja termiittejä. Lisääntymisestä ei tiedetä paljoa, mutta paritteluaika on mahdollisesti keväisin.
Viuhkalehdet
Viuhkalehdet (Cabomba) on toinen viuhkalehtikasvien kahdesta suvusta. Ne ovat vedessä kasvavia ruohoja, joilla on juurakko ja kelluvia varsia. Viuhkamaiset, haaraiset lehdet muodostavat rennon varren ympärille kiehkuroita.
Euros
Euros oli kreikkalaisessa mytologiassa itätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli Vulturnus.
Viuhkalehdet
Lajit
Sukuun kuuluu kuusi lajia:
Colitis ulcerosa
Oireet
Colitis ulcerosa esiintyy paksusuolessa tai peräsuolessa. Sen oireita ovat muun muassa veriripuli, kivut (ennen ulostusta), väsymys, laihtuminen ja kuume. Sairaus todetaan peräsuolen tai paksusuolen tähystyksessä.
Ruokavaliohoito
Ruokavaliohoidolla pyritään parantamaan ravitsemustilaa ja helpottamaan oireita. Erityistä ruokavaliota sairauden hoitoon ei ole. SCD-ruokavaliohoitoa ei ole hyväksytty viralliseksi hoitomuodoksi. Sairauden ollessa aktiivinen voi osa ruoka-aineista sopia toisia paremmin. Hyvin sopivia ovat peruna, kala, vähärasvainen liha, riisi, vaalea leipä, marjakeitot, banaani ja säilykehedelmät. Huonosti saattavat sopia kaalit, sipuli, palkokasvit, paprika, nauris, lanttu, selleri, omena, tuoreet leivonnaiset, käristetyt ruoat, kuivatut hedelmät, makeutusaineet (ksylitoli, sorbitoli ym.), voimakkaat mausteet, kahvi, olut, maito ja runsaasti hiilihappoa sisältävät juomat. Sopivien ja ei-sopivien luettelot ovat kuitenkin yksilöllisiä: se, mikä sopii toiselle, ei välttämättä toiselle sovi lainkaan.
Lääkekorvaus Suomessa
Sairastavilla on mahdollisuus saada Vessapassi IBD ja muut suolistosairaudet ry:n jäsenetuna. Korttia voi näyttää erilaisten toimipaikkojen henkilökunnalle pyyntönä päästä välittömästi vessaan.
Pohjois-Kaukasian neuvostotasavalta
Pohjois-Kaukasian neuvostotasavalta perustettiin yhdistämällä Kubanin-Mustanmeren neuvostotasavalta, Stavropolin neuvostotasavalta ja Terekin neuvostotasavalta. Se lakkautettiin kuitenkin jo joulukuussa 1918, koska suurin osa tasavallan alueesta oli joutunut Venäjän sisällissodassa valkoisten haltuun.
Zoran Đinđić
Elämäkerta
Vuosina 1990–1991 Đinđić ajoi Serbian armeijan perustamista ja Jugoslavian kansanarmeijan hylkäämistä, jota esimerkiksi Vojislav Šešelj vastusti. Đinđićilla oli kuitenkin läheinen suhde Arkaniin.
Dolly Parton
Yksityiselämä
thumb|Dolly Partonin huvipuiston Dollywoodin vuoristorata. Parton tapasi Tennesseehen muutettuaan Carl Deanin, jonka kanssa hän meni naimisiin vuonna 1966. Parilla ei ole omia lapsia, ja he asuvat erillään vaikka ovatkin yhä naimisissa. Partonin kummilapsi on laulaja-näyttelijä Miley Cyrus.
Ristiretket Baltiaan
Liiviläiset
Tapahtumien jälkeen alueen käännyttämistä päätettiin tehostaa entisestään ja Hartvig II nimitti Albert von Buxhövdenin Liivinmaan piispaksi vuonna 1199. Albert aloittikin aiempia voimakkaampien toimien suunnittelut. Hän otti yhteyttä paavi Innocentius III:een, joka suostui kutsumaan bullalla alueelle ristiritareita Saksista ja Westfalenista. Tämän lisäksi Innocentius määräsi, että Liivinmaalle tehdyt retket asetettiin saman arvoisiksi Pyhälle maalle tehtyjen kanssa. Paavin lisäksi Albert pyysi apua myös Tanskan kuningas Knuut IV:tä ja Saksan Staufi-kuningas Filip Švaabilaiselta. Näiden tuki jäi kuitenkin vähäiseksi. Oman värväystoimintansa avulla Albert sai satoja mukaan ristiretkelle, ja keväällä 1200 hän lähti ensimmäiselle matkalleen Liivinmaalle 23 laivalla. Tästä lähtien Liivinmaan ja Saksan välille muodostui tiiviit yhteydet. Kauppiaiden laivojen mukana alueelle virtasi pyhiinvaeltajia ja kolonialisteja. Albert kutsui Väinäjoen varren ja Toreidan liiviläiset neuvotteluihin ja vangitutti heidät. Pois päästäkseen heidän tuli asettaa 30 panttivankia saksalaisille, jotka lähetettiin Saksaan "oppimaan saksalaisille tavoille". Vuonna 1201 Albert perusti Riian kaupungin sotilaalliseksi ja kaupalliseksi keskukseksi alueelle. Tämän jälkeen piispanistuin siirrettiin Ykskylästä Riikaan. Talvella 1202-1203 munkki Teoderik perusti järjestön nimeltä Fratres militiae Christi, joka tuli tunnetuksi Kalparitaristona. Järjestö toimi Liivinmaan piispan alaisuudessa. Kristinuskoon kääntynyt ja saksalaisten kanssa ollut liiviläinen johtaja Kauppo teki matkan Roomaan paavin luokse vuonna 1202 ja palasi vuonna 1204. Tänä aikana hän oli menettänyt pakanallisten liiviläisten tuen. Liiviläiset kapinoivat Akon johdolla ja valloittivat Holmen saarilinnoituksen vuonna 1206, mutta Kauppoa tukeneet kristityt liiviläiset ja saksalaiset hyökkäsivät vielä samana vuonna linnaan ja surmasivat Akon. Tämän jälkeen liiviläiset oli alistettu lopullisesti.
Robyn Hitchcock
Ura
Hitchcock on tehnyt myös yhteistyötä elokuvaohjaaja Jonathan Demmen kanssa: vuonna 1998 julkaistiin Demmen ohjaama konserttitaltiointi Storefront Hitchcock ja vuonna 2004 Hitchcock esitti agentti Laurent Tokaria elokuvassa Mantsurian kandidaatti.
Hitchcock on myös kiinnostunut abstraktista taiteesta ja kirjallisuudesta, kirjoittaa novelleja, maalaa ja piirtää sarjakuvamaisella tyylillä.
Marcus Gayle
Watfordissa Gayle viihtyi lopulta vuoteen 2005 asti, mutta pelaaja oli huonossa maineessa Viallin aikana vuonna 2001. Tämä johtui pääosin tehojen puutteesta, sillä 41 pelissä syntyi vain 7 osumaa. Managerin vaihduttua vuonna 2002 Ray Lewingtoniin Gayleä ei odotuksista huolimatta myyty, vaan siirrettiin puolustajaksi, jossa tämä sai jälleen vakuutettua kannattajat voittamalla kauden pelaajan palkinnon. Hän lähti seurasta kolme päivää Lewingtonin potkujen jälkeen maaliskuussa 2005. Watfordista Gayle palasi tuttuun ja turvalliseen Brentfordiin, jossa pelasi 37 ottelua. 17. maaliskuuta 2006 hänen sopimuksensa irtisanottiin. Uusi sopimus syntyi 2. heinäkuuta Aldershot Townin kanssa. Kaudeksi 2007 Gayle siirtyi vielä pari sarjaporrasta alemmaksi AFC Wimbledoniin, seuraan, jonka kannattajat perustivat 2000-luvun alussa vastareaktiona seuransa FC Wimbledonin siirtymisestä Milton Keynesiin.
Ruumiinrakenne
Vartalotyypit
Vartalotyyppi viittaa vartalon muotoon, joka määräytyy painon jakautumisesta vartalon eri kohtiin. Vartalotyypin määrää hartioiden, rinnan, vyötärön ja lantion leveyksien suhde.
Nokia G10
Nokia G10 on HMD Globalin 8. huhtikuuta 2021 esittelemä älypuhelin.
Via Tiberina
pienoiskuva|vasen|Via Tiberinaa Lucus Feroniaessa. Via Tiberinan nimi tunnetaan piirtokirjoituksista sekä muun muassa Curiosum urbis Romaesta, mutta niistä sen reitti jää epäselväksi. Tien tiedetään kulkeneen ainakin Feronian (Lucus Feroniae) kautta, sillä sieltä on löydetty jäänteitä tiestä. Feronia sijaitsi tien 18. mailin kohdalla.
Kelloselän rautatieasema
Kelloselän rautatieasema (, ratakm 1135+115) on lakkautettu rautatieliikennepaikka Sallan kunnan Kelloselän kylässä Suomen rataverkkoon kuuluvalla rataosalla. Liikennepaikka on itäisin asema ennen Venäjän rajaa. Kelloselästä on rataa pitkin rajalle 8,1 kilometriä, mutta rajan ja Kelloselän välinen rata ei ole ollut käytössä sotien jälkeen.
The World Needs a Hero
The World Needs a Hero on yhdysvaltalaisen thrash metal -yhtye Megadethin yhdeksäs studioalbumi. Albumia äänitettiin vuonna 2000 kolmessa eri äänitysstudiossa, ja levy-yhtiö Sanctuary Records julkaisi albumin vuoden 2001 toukokuussa. Albumi oli ensimmäinen Sanctuary Recordsin julkaisema Megadethin levytys, sillä yhtyeen pitkäaikainen levy-yhtiö Capitol Records oli päättänyt yhteistyön yhtyeen kanssa vuosi ennen albumin julkaisemista.
Rotanmyrkkyoppi
Suomessa
Rotanmyrkkyoppia sovelletaan myös toiminimioikeudessa. Korkein oikeus on ratkaissut, että yrityksen toiminimi ''Someron Paljeovi, om. A. Tammisto on sekoitettavissa nimeen Someron Paljeovi ja Rakennusosa Oy, mutta nimi Kehätien Autotalo Oy ei ole sekoitettavissa nimeen Kehätien Auto-valinta Oy. Korkein hallinto-oikeus on ratkaissut, että nimi Turun Tavarapörssi on sekoitettavissa nimeen Helsingin Tavarapörssi Mikko Hietala.''
Neuvostoliiton vallankaappausyritys 1991
Kaappaus lopetti Neuvostoliiton
Syyskuussa 1991 Neuvostoliitto tunnusti kaikkien Baltian maiden itsenäisyyden. Kaikki neuvostotasavallat itsenäistyivät. Neuvostoliiton tilalle tuli Itsenäisten valtioiden yhteisö. Marraskuussa 1991 siihen liittyi seitsemän uutta itsenäistä valtiota. Venäjän jälkeen suurin entinen neuvostotasavalta Ukraina jäi liitosta pois – julistautuen itsenäiseksi 1. joulukuuta 1991. Venäjä tunnusti sen itsenäisyyden 3. joulukuuta. Venäjän valtaa liitossa lisäsi Jeltsinin päätös, ettei Venäjän kannata ottaa liittoon kaikkia halukkaita, uusia ja köyhiä tasavaltoja.
David Yonggi Cho
David Yonggi Cho (14. helmikuuta 1936–14. syyskuuta 2021) oli eteläkorealainen helluntaipastori ja seurakunnan johtaja. David Yonggi Cho johti Soulissa toimivaa, lähes miljoonalla jäsenellään maailman suurinta, Yoido Full Gospel -helluntaiseurakuntaa. Chota on kutsuttu lempinimellä Pastorien pastori.
Anjalankosken vaakuna
Vaakuna muuttui epäviralliseksi kotiseutuvaakunaksi vuonna 2009 Anjalankosken liityttyä osaksi Kouvolan kaupunkia.
Ķegums
Vuoden 2012 alun asukasluvuksi arvioitiin 2 433, koko kunnassa asukkaita oli 6 194.
Saparmurat Nijazov
Ulkopolitiikka
Syyskuun 2001 Turkmenista liittyi Yhdysvaltain rinnalla terrorismin vastaiseen sotaan Afganistania vastaan ja liittouma sai käyttää maan ilmatilaa ja sen läpi kuljetettiin runsaasti avustustarvikkeita.
Henkilökultti
pienoiskuva|vasen|Nijazovin kuva turkmenistanilaisessa kolikossa.
Arthur Hiller
Hillerin myöhempiä elokuvia ovat muun muassa Toivoton tapaus (1984), Muisti hukassa (1990) ja Kimppakyyti (1996). Hän toimi vuosina 1989–1993 Directors Guild of American ja vuosina 1993–1997 Yhdysvaltain elokuva-akatemian puheenjohtajana. Hänet otettiin vuonna 2002 Canada’s Walk of Fameen, ja hänestä tehtiin vuonna 2006 Kanadan ritarikunnan Officer. Vuoden 2001 Jean Hersholtin humanitaarinen palkinto myönnettiin Hillerille.
Crohnin tauti
Riskitekijät
Monityydyttymättömän linolihapon liiallisen saannin yhteydestä Crohnin tautiin on saatu runsaasti näyttöä. Myös runsaan liha- ja kalaproteiinin saannin on havaittu lisäävän Crohnin taudin riskiä.
Oireet
Crohnin tauti altistaa primaariselle sklerosoivalle kolangiitille ja sitä kautta kolangiokarsinoomalle. Crohnin tautiin liittyy kohonnut suolisyöpävaara. Mahdollinen vakava Crohnin taudin komplikaatio on myös suolitukos.
Lääkehoito
Crohnin hoito tapahtuu pääasiassa lääkkeillä, jotka eivät kuitenkaan paranna sairautta. Immunosuppressiivinen lääkitys eli solunsalpaajat ovat aiheellisia silloin, kun sairautta ei saada rauhoittumaan 5-ASA- ja kortisonilääkityksellä. (Kortisoni tehoaa vain lyhytaikaisesti käytettynä.)
Leikkaushoito
Crohnin tautiin sairastuvista 25 % leikataan viiden vuoden kuluessa ja puolet 20 vuoden aikana. Leikkauksessa poistetaan tulehtunut suolen osa, ja sen syynä on yleensä ahtauma tai tukos suolessa, märkäpaise tai vaikea tulehdus, jota ei lääkkeillä saada rauhoittumaan. Vaikea verenvuoto, suolen puhkeaminen tai fistelit voivat myös olla leikkauksen syynä, samoin jatkuva anemia, kipu ja aliravitsemus. Myös solumuutos eli syöpäriski voi johtaa leikkauspäätökseen. Jos ohutsuolta poistetaan runsaasti, voi seurata rasvojen, sappihappojen ja B12-vitamiinin imeytymishäiriöitä.
Zapadnikit
Zapadnikkeihin luetaan enemmän tai vähemmän sitoutuneina sellaisia nimiä kuin historian professori Timofei Granovski, oikeustieteen professori Konstantin Kavelin, kirjailija Alexandr Herzen, liberaalit filosofit Vladimir Solovjov ja Boris Tšitšerin, lehtimiehet Vissarion Belinski, Jevgeni Korf ja Pjotr Tšaadajev, sosialistit Nikolai Tšernyševski ja Pavel Annenkov sekä joukoittain taiteilijoita.
Yhdysvaltain Grand Prix 2021
Aika-ajot
Kolmannessa osiossa Red Bullit olivat vauhdiltaan parempia kuin Mercedes. Viimeisten hetkien aikana alkoi myös tihkuttaa vettä, mistä Verstappen oli huolissaan omalla aikakierroksellaan. Verstappen ajoi paalupaikalle, Hamilton oli toinen ja Pérez kolmas.
Aurinkolämmitys
Aurinkolämmitys tai aurinkolämpö tarkoittaa auringon energian käyttöä lämmitykseen. Aurinkoenergiaa otetaan talteen aurinkokeräimellä, joka muuntaa auringon säteilyä teknisesti käyttökelpoiseksi lämmöksi. Aurinkolämpökeräimet vastaanottavat hajasäteilyä ja keräävät lämpöä myös pilvisellä säällä.
Tekniikka
Aurinkolämpöön liittyy olennaisena osana myös lämmönvarastointi. Esimerkiksi omakotitaloissa aurinkolämpöä varastoidaan vesivaraajaan sekä suurissa kauko- tai aluelämpöverkkoon liitetyissä aurinkokeräinpuistoissa suurten uima-altaiden kokoisiin eristettyihin vesisäiliöihin tai kallioluoliin.
Aurinkolämmön hyödyntäminen maailmalla
Aurinkolämmitys lämmittää jo 10 miljoonaa eurooppalaista kotia. Silti monet EU-maat ovat vielä lähtöruudussa. ESTIF:in mielestä se on este tekniikan taloudelliselle kilpailukyvylle, koska se jarruttaa massatuotannon etujen saavuttamista. Valtioiden tulisi asettaa kansalliset tavoitteet ja toimintasuunnitelmat uusiutuvien energiamuotojen käytöstä lämmitykseen ja jäähdytykseen.
Walter Mirisch
Mirisch perusti 1957 veljiensä Haroldin ja Marvinin kanssa The Mirisch Companyn. Se julkaisi 1950– ja 1960-lukujen aikana useita merkittäviä elokuvia. Sen elokuvista parhaan elokuvan Oscarin voittivat Poikamiesboksi (1960), West Side Story (1961) ja Yön kuumuudessa (1967). Viimeksi mainitusta Mirisch sai palkinnon elokuvan tuottajana. Yhtiön elokuvia ovat lisäksi Piukat paikat (1959), 7 rohkeata miestä (1960), Suuri pakoretki (1963), Vaaleanpunainen pantteri (1963) ja Thomas Crownin tapaus (1968).
Unsubstantial Blues
Rúzsa sanoitti kappaleen itse. Sen idea syntyi, kun hänen entinen poikaystävänsä huijasi häntä. Se sai Magdin niin surulliseksi, että kappaleen sanat ja melodia vain putkahtivat hänen mieleensä. Hän mieltyi siihen niin kovasti, että hän lauloi sen Megasztár-kykyjenetsintäkilpailun esifinaalissa ilman taustamusiikka. Tuomariston jäsen sanoi kilpailun jälkeen, että "hän ei tarvitse instrumentteja, sillä hän on itse sellainen".
Robert Swinhoe
Swinhoe retkeili runsaasti sekä Formosassa että manner-Kiinassa, käyden muun muassa Hainanissa, Jangtsejoella ja Sichuanissa. 1869 hän sairastui jälleen ja palasi Englantiin, tällä kertaa Japanin ja Yhdysvaltojen kautta. 1871 hän palasi taas Kiinaan, nyt konsuliksi Ningpoon ja Chefoohon. Täällä hän sairastui vakavasti ja palasi Englantiin 1875, jossa hän kuoli ilmeisesti syfilikseen 1877.
Perttu Haapanen
Haapasen keväällä 2007 Musica Nova -festivaaleilla ensiesityksensä saanut teos Ladies Room on sävelletty suppealle sinfoniaorkesterille ja sen libretto sisältää tekstejä Scotland Yardin arkistoista, kapellimestari, mezzosopraano Jutta Seppiseltä, Raamatusta, Paul Celanilta ja Googlesta. Teos oli Teosto-palkintoehdokkaana syksyllä 2008.
Kalifornianmerileijona
Koulutetut sirkushylkeet, jotka temppuilevat sirkusten ja meriakvaarioiden näytöksissä, ovat perinteisesti juuri kalifornianmerileijonia. Yhdysvaltain merivoimat on kouluttanut näitä hylkeitä myös puolustustarkoituksiin. pienoiskuva|220px|left
Hohenstaufen
thumb|Hohenstaufenin dynastian vaakuna. Hohenstaufen oli keskiaikainen dynastia Saksan kuninkaita, joista muutamat olivat myös Pyhän saksalais-roomalaisen keisarikunnan keisareita. Hohenstaufenit hallitsivat alun perin Schwabenin herttuan titteliä ja vuonna 1194 heistä tuli myös Sisilian kuninkaita. Suvun kuuluisimmat hallitsijat olivat sen ensimmäinen Saksalais-roomalaisen keisarikunnan keisari Fredrik I Barbarossa (eli 1122–1190) sekä sen viimeinen keisari Fredrik II (k. 1250). Dynastia sammui Konrad IV:n pojan, viimeisen Schwabenin herttuan Konradin, tultua teloitetuksi 1268 yritettyään valloittaa Sisiliaa takaisin. thumb|left|Hohenstaufenien muistolaatta (1871). Kuvassa Hohenstaufenien linna ja hallitsijoita.
Martin Hinterstocker
Hinterstocker aloitti valmentajan uransa 1992 EV Füssen -joukkueessa. 1997 hän alkoi valmentaa ESC Dorfenia. Tällä kaudella hän valmentaa ERSC Ottobrunnia. Hinterstocker on nimitetty Saksan Hockey Hall of Fameen. Hänen poikansa Benjamin ja Martin ovat myös jääkiekkoammattilaisia.
Oberbaumbrücke
Historia
Wehrmacht räjäytti sillan keskiosan Adolf Hitlerin määräyksestä 23. huhtikuuta 1945 estääkseen puna-armeijaa käyttämästä sitä. Sodan jälkeen Berliini jaettiin neljään miehitysvyöhykkeeseen, jolloin Oberbaumbrücke jäi jokea pitkin kulkeneelle idän ja lännen rajalle. Se yhdisti Yhdysvaltain ja Neuvostoliiton vyöhykkeet toisiinsa. 1950-luvun keskivaiheille saakka jalankulkijat, moottoriajoneuvot ja raitiovaunut pääsivät kulkemaan sillan yli vaikeuksitta. Kun raja suljettiin Berliinin muurin rakentamisen myötä vuonna 1961, auto-, metro- ja raitiovaunuliikenne Oberbaumbrückella lakkasi. Vuodesta 1963 lähtien siltaa käytettiin länsiberliiniläisten jalankulkijoiden raja-asemana.
Zhao Tuo
Zhao Tuo oli Qin-dynastian han kiinalainen kenraali ja Nanyuen ensimmäinen kuningas. Hän osallistui Guangdongin, Guangxin ja Pohjois-Vietnamin Baiyue-kansojen valloitukseen. Qinin kaatumisen jälkeen hän perusti itsenäisen Nanyue-valtakunnan, jonka pääkaupungiksi tuli Panyu (nykyinen Kanton) vuonna 204 eaa.
Lennetään!
Corinne Oliver
Lentokentän avustaja, joka auttaa pyörätuolimatkustajia. Corinne vammautui ja joutui pyörätuoliin, mutta sai pitää työpaikkansa oikeuden päätöksellä. Corinnen avustaja Bob työntää häntä.
Mustikkakehrääjä
Mustikkakehrääjä (Phyllodesma ilicifolium) on harvinaisehko varhaisen kevään yöperhoslaji.
Merkitys
Merkitys on sekä arkiajattelun että semiotiikan ja kielifilosofian käyttämä käsite.
Vattuniemi
Merkittäviä rakennuksia
Yksi Vattuniemen vanhimmista pystyssä olevista teollisuusrakennuksista on suojeluksen alla oleva entinen Helsingin Villakehräämö (nyk. Novita) joka valmistui vuonna 1952.
Ogre (Latvia)
Ogren kautta kulkee Riiasta itään vievä rautatie; kaupungissa on rautatieasema. Valtatie A6 (eli eurooppatie ) kulkee Väinäjoen vartta sivuten kantakaupungin eteläpuolitse.
Eurasianismi
Yhdysvaltalaisen toimittajan Michael Hirshin mukaan presidentti Vladimir Putin on eurasianisti, "jonka jatkuva vetoaminen Kiovan Venäjälle ulottuvasta historiasta on paras selitys hänen näkemykseensä, minkä mukaan Ukrainan on oltava osa Venäjän vaikutuspiiriä."
Neo-Eurasianismi
Koulukunta ammentaa inspiraationsa eurasianismista 1920-luvulta, eritoten prinssi Nikolai Trubetzkoy ja P. N. Savitsky ovat esimerkkeinä. Lev Gumiljov on usein nimetty neo-eurasianismisen liikkeen perustajaksi ja häntä on lainattu sanoin ”Minä olen eurasianisteista viimeinen”.
Gumiljovin kontribuutiot neo-eurasianismiin ovat hänen päätelmissään, joihin päästään käyttämällä hänen teoriaansa etnisen identiteetin noususta. Gumilevin mukaan mongolien miehitys vuosina 1240–1480 jaa. on suojannut nousevaa venäläistä etnisyyttä aggressiiviselta läntiseltä naapurilta ja antaen kansakunnalle aikaa saavuttaa kypsyytensä. Ajatus eurasianismista on esillä myös Konstantin Leontyevin Byzantismi teoksessa, jossa on samankaltainen ajatus lännen torjumisesta, mutta siinä identifioidutaan bysanttilaiseen imperiumiin, eikä Keski-Aasialaiseen heimokulttuuriin.
Skizoo
Historia
Yhtye keikkaili ympäri Espanjaa, ja julkaisi toisen albuminsa, Incertezan, 19. helmikuuta 2007. Yhtye lopetti toimintansa vuonna 2009 tai 2010.
Viivästyskorko
Vuoden 1734 lain kauppakaaren 9. luvun 8 §:n määrittelemä viiden prosentin (jos eräpäivää ei ollut) ja kuuden prosentin (jos eräpäivä oli määrätty) viivästyskorko oli käytössä pitkään, sillä sitä muutettiin vasta vuoden 1983 alussa voimaan tulleella korkolailla (633/1982). Korkolaki korotti vuotuisen viivästyskoron 16 prosenttiin. Vuonna 1995 viivästyskoron suurin määrä sidottiin Suomen Pankin vahvistamaan viitekorkoon (laki 284/1995).
Voimassa oleva korkolaki
Nykyisin korkolain mukainen viivästyskoron määrä kuluttajavelallisille on 7 prosenttiyksikköä korkeampi kuin Euroopan keskuspankin puolivuosittain määrittämä viitekorko (laki 340/2002). Mikäli korkolain (633/1982) 2 momentin mukaan määräytyvä viivästyskorko on alempi kuin velalle eräpäivää edeltäneeltä ajalta maksettava korko, viivästyskorkoa on maksettava saman perusteen mukaan kuin ennen eräpäivää. Jos velallisen sitoumus liittyy kulutusluottosopimukseen tai muuhun korkolain 2 §:n 2 momentissa tarkoitettuun sopimukseen, viivästyskorkoa on kuitenkin maksettava saman perusteen mukaan kuin ennen eräpäivää enintään 180 vuorokauden ajan siitä, kun velka on kokonaisuudessaan erääntynyt.
Suuri-Lutska
Historia
Nykyinen vuonna 2004 perustettu kunta on saanut nimensä kyläneuvoston keskuksena toimineesta Suuren-Lutskan kylästä. Vuonna 1974 kyläneuvoston hallinto siirrettiin sovhoosin keskukseksi rakennettuun Kingiseppskin taajamaan.
Tom Fletcher
Fletcher asuu Pohjois-Lontoossa yhdessä vaimonsa Giovannan, kahden poikansa ja kolmen kissansa kanssa.
Kokaiini
Kokapensas ja kokaiinin eristäminen
Kokapensaan lehtien pureskelu on ollut tuhansia vuosia erityisesti Etelä-Amerikan alkuperäiskansojen suosiossa, eikä se tiettävästi ole aiheuttanut samanlaisia negatiivisia vaikutuksia, jotka usein liittyvät varsinaisen kokaiinin käyttöön. Kokapensas on merkittävä ravintoaineiden ja energian lähde alueilla, joilla ravintoaineiden saanti muusta ravinnosta on niukkaa. Kokaiinialkaloidin lisäksi kokapensaan lehdissä on paljon vitamiineja ja proteiineja.
Kokaiini Suomessa
Vuonna 1886 suomalaisissa lehdissä alettiin jo suhtautua varauksellisemmin kokaiinin vaikutuksiin ja sitä alettiin pitää vahingollisena nautintoaineena. Vuoden 1888 asetuksen nojalla kokaiinia sallittiin myytävän ainoastaan apteekeissa. Itsenäistymisen jälkeen kokaiinin väärinkäyttö lisääntyi Suomessa.
Kalleutensa vuoksi kokaiini oli aluksi vain seurapiirien ja taiteilijoiden muotihuume, ja siitä tuli "modernin ja ilotteluhaluisen 1920-luvun" tunnusmerkki. Kokaiinin aiheuttamat ongelmat jäivät kuitenkin lähes kokonaan kieltolain (1919–1932) aiheuttamien ongelmien varjoon. Kokaiinia salakuljetettiin maahan huomattavassa määrin, ja lääkärit, sairaanhoitajat ja apteekkihenkilökunta saivat sitä vaivattomasti käyttöönsä.
Suomalaisessa kirjallisuudessa kokaiini esiintyy mm. Mika Waltarin romaanissa Suuri illusioni (1928).